open-index/open-wikipedia-markdown huggingface dataset:
Ulrico Girardi

**Ulrico Girardi** (født 3. juli 1930, død 18. desember 1986) var en italiensk bobkjører som deltok i de olympiske vinterleker 1948 i Cortina d'Ampezzo.

Girardi vant en olympisk sølvmedalje i bobsleigh under Vinter-OL 1948 i Cortina d'Ampezzo. Han var med på det italienske laget som kom på andreplass i firerbob. De andre på laget var Eugenio Monti, Renzo Alverà og Renato Mocellini.

## OL-medaljer
* 1956  Cortina d'Ampezzo -  Sølv i bobsleigh, firerbob  Italia

## Referanser


## Eksterne lenker
*
Kaland (Finland)

**Kaland** (finsk: *Kalanti*) er en tidligere kommune i det finlandske landskapet *[[Egentliga Finland]]*. Kaland het *Nykyrko* (finsk *Uusikirkko Tl*) mellom 1915 og 1936. Kaland ble slått sammen med byen Nystad i 1993.

Kommunen hadde  innbyggere i 1988, men beregnet til  i 2022. Kaland var en finskspråklig kommune.

Nykyrko kirkemenighet bestod opprinnelig av Kodjala og Vellua kirkesokn. Delingen skyldtes tilsynelatende forskjeller i beskatningen. De to sognene skal ha vært svært gamle. De ble trolig forent på slutten av 1300-tallet til Nykyrko kirkesokn. Den nevnes første gang i 1411. I denne sammenheng ble Kodjala gjort til et kapell. Markeder ved kirken er nevnt i 1698 og 1751. De ble holdt på Sankt Olavs dag, 29. juli.

## Referanser




## Eksterne lenker
*
Steps Ahead

**Steps Ahead** er en amerikansk jazz-fusiongruppe ledet av vibrafonisten Mike Maneri.

Bandets besetning har inkludert mange anerkjente jazzmusikere som Michael Brecker, Mike Stern, Peter Erskine, Eddie Gomez, Victor Bailey og Steve Smith. Første album under navnet Steps Ahead kom ut i 1983 på Elektra Records. Den norske komponisten og saxofonisten Bendik Hofseth overtok for Michael Brecker før innspillingen av albumet N.Y.C. i 1989. 
Steps Ahead var, sammen med Mike Stern Band, hovedattraksjoner på Vossajazz i 1990.

## Diskografi
*1983 Steps Ahead 
*1985 Modern Times
*1986 Magnetic
*1986 Live in Tokyo
*1989 NYC
*1992 Ying Yang
*1994 Vibe

## Eksterne lenker
* 
*
Blessthefall

**Blessthefall** er et amerikansk band fra Phoenix, Arizona, som spiller i sjangeren metalcore og post-hardcore.

## Historie
### His Last Walk og vokalistbytte (2007-2008)
Deres debutalbum, *His Last Walk*, ble utgitt 10. april 2007. Blessthefall turnerte med Escape the Fate, LoveHateHero, Before Their Eyes og Dance Gavin Dance i september og oktober i 2007. Under deres første turné i Europa, sent i 2007, forlot Craig Mabbitt bandet for å få tilbringe mer tid med datteren. Resten av turneen opptrådte bassisten Jared Warth som vokalist. Da Mabbitt senere ville være med i bandet igjen, nektet de da de følte at de måtte fortsette uten ham. I september i 2008 kunngjorde bandet at Beau Bokan, tidligere vokalist i bandet Take the Crown var den nye vokalisten i bandet.

### Witness (2009-2010)
I februar 2009 kunngjorde bandet gjennom sin MySpace at de skulle starte produksjonen av sin neste plate i mai. 13. mai kunngjorde de også at de hadde byttet plateselskap til Fearless Records. Albumet ble utgitt 6. oktober i 2009. Musikkvideoen til "What's Left of Me" ble gitt ut 14. desember 2009, "To Hell and Back" 21. juli 2010 og "Hey Baby, Here's That Song You Wanted" 4. november i 2010. Sistnevnte skiller seg ut da den er i form av en kortfilm, en parodi av komedien The Hangover.

### Awakening (2011-)
15. februar 2011 ble det bekreftet at Elliott Gruenberg, tidligere gitarist i Before Their Eyes, var den nye gitaristen ettersom Mike Frisby forlot bandet. Bokan bekreftet også at Blessthefall ikke ville spille på Warped Tour 2011, men heller produsere en tredje plate de startet med 17. mai i 2011. Platen ble utgitt 4. oktober 2011. Bandet laget selv en musikkvideo for sangen "Bottomfeeder" med ett HD-kamera, som beskrevet i en tekstplakat i starten av videoen. De la ut videoen 4. august 2011, altså en måned før plateutgivelsen. Deres siste aktivitet er musikkvideoen til "Promised Ones", utgitt 8. november i 2011. Videoen inneholder også introen "Awakening" som er første sangen på platen. Bandet beskrev i et intervju at videoen omhandlet bandet som rekrutterer rebeller til kamp for god musikk. 

## Diskografi

### Studioalbum
* *His Last Walk* (2007)
* *Witness* (2009)
* *Awakening* (2011)
* *Hollow Bodies* (2013)
* *To Those Left Behind* (2015)

## Referanser

## Eksterne lenker
* 
*
Max Angst

**Max Angst** (født 3. juli 1921, død 21. januar 2002) var en sveitsisk bobkjører som deltok i de olympiske vinterleker 1956 i Cortina d'Ampezzo i Italia.

Angst vant en olympisk bronsemedalje i bobsleigh under Vinter-OL 1956 i Cortina d'Ampezzo. Sammen med Harry Warburton kom han på tredjeplass i toerbob, bak to italienske lag. Han er bror til bobkjøreren Heinrich Angst.
 
## OL-medaljer
* 1956  Cortina d'Ampezzo -  Bronse i bobsleigh, toerbob  Sveits

## Referanser


## Eksterne lenker
*
Redrama

**Redrama** (egentlig **Lasse Mellberg**, født 1977 i Helsingfors) er en finsk rapper. Han begynte allerede som femåring å spille gitar sammen med sin far, hovedsakelig blues. Senere var han gjennom både rock og grungemusikk, før gitarspillingen i tenårene ble mer inspirert av jazz, blues, funk og soul. 

I 1994 ble han tatt opp som elev ved Pop/Jazz Conservatory of Helsinki. Her lærte han å spille flere instrumenter som fløyte, bass og piano, og det var også gjennom disse årene han falt for hiphop og begynte å skrive egne tekster samt produsere egne sanger.

## Fra instrumenter til hiphop
Redramas første utgivelse var en EP gitt ut uten plateselskap. EP-en ble solgt på en finsk hiphop-butikk, The Funkiest, i Helsingfors. Etter å ha opptrådt overalt hvor det var mulig å opptre, vant han det finske mesterskapet i rap i 2001. Dette gjorde noen plateselskap interesserte og han signerte med Fume – Virgin i 2002.

Albumet *Everyday Soundtrack* (2005) toppet albumlistene i Finland og han mottok European Border Breaker prisen. Alle sporene ble produsert av Redrama selv, utenom singelen «Hang It Up» som ble produsert av «The Merchants» – et produksjonsteam basert i New York. Madcon og Paperboys bidrar også på albumet.

Hans andre album *Street Music* kom også ut i 2005. For dette mottok han finsk grammy for beste hiphop-album. EA Sports tok med «I Don't Know What To Tell You» på soundtracket til spillet NBA Live 2007.

I juni 2009 kom hans tredje offisielle album. Det heter *The Getaway*, utgitt på det finske plateselskapet Rähinä Records.

## Samarbeidspartnere
Redrama har samarbeidet og produsert for en rekke kjente og ukjente artister som: Asa, Steen1, Elastinen, Kapasiteettiyksikkö, LX-Beats, Ceebrolistics, Eero Koivistoinen, Fat Beat Soundsystem, Jonna, Dallas Superstars, Promoe, Ken Ring, Prop Dylan, Madcon, Paperboys, The Woodsmen (Canada), Copywrite og Proof of D12 (USA)

## Diskografi
* *Redrama EP* (Independent, 2001)
* *Everyday Soundtrack* (Fuma – Virgin, 2005)
* *Street Music* (Fuma – Virgin, 2005)
* *The Getaway* (Rähinä Records, 2009)
* *Reflection* (2014)

## Referanser


## Eksterne lenker
* 
* 
* 
*
William Dodge

**William Longstreth Dodge** (født 7. januar 1925, død 7. juli 1987) var en amerikansk bobkjører som deltok i de olympiske leker 1956 i Cortina d'Ampezzo.

Dodge vant en olympisk bronsemedalje i bobsleigh under vinter-OL 1956 i Cortina d'Ampezzo. Han var med på det amerikanske laget som kom på tredjeplass i firerbob bak Italia og Sveits. De andre på laget var Arthur Tyler, Charles Butler og James Lamy.

## OL-medaljer
* 1956  Cortina d'Ampezzo -  Bronse i bobsleigh, firerbob  USA

## Eksterne lenker
*
Lokalax

**Lokalax** (finsk: *Lokalahti*) er en tidligere kommune i det finlandske landskapet Egentliga Finland. Lokalax ble 1. januar 1981 slått sammen med byen Nystad. I 1980 hadde kommunen 1 065 innbyggere og et areal på 107,6 km². Lokalax var en finskspråklig kommune.

## Referanser
Liste over Norges olje- og energiministre

**Liste over Norges olje- og energiministre** omfatter statsråder i Olje- og energidepartementet fra det sprang ut av det tidligere Industridepartementet i 1978.

I 1993 ble Næringsdepartementet og Olje- og energidepartementet slått sammen til Nærings- og energidepartementet. Statsråder i dette departementet er tatt med i denne listen. Fra 25. september 1996 gjenoppstod Olje- og energidepartementet. 
Fra 1. januar 2024 ble tittelen endret til energiminister. 

Fra 7. mars 2022 er Terje Aasland (Ap) olje- og energiminister.

## Olje- og energiministere 1978–1993

## Nærings- og energiministere 1993–1996

## Olje- og energiministere 1996–2023

*Anne Enger Lahnstein var fungerende statsråd mens Marit Arnstad hadde svangerskapspermisjon.

## Energiminister 2024&ndash;

## Kilder
*
Goaldet rett opp

**Goaldet rett opp** er et motbakkeløp i Haram som arrangeres av Lepsøy IL. Løpet ble første gang arrangert i 2007.

Løypa starter på Lepsøy skule på 10 meters høyde, og har målgang på toppen av Goaldet på 490 meter. Løypa er 3 km lang.

## Vinnere

## Eksterne lenker
*
OBS

**OBS**, **Obs** eller **obs** kan vise til:

* Coop Obs!, norsk hypermarkedkjede.
* Olympic Broadcasting Services
* Open Broadcaster Software, software for streaming fra datamaskin.
Jon Lyng

**Jon Lyng** (født 19. april 1945 i London, død 16. februar 2003 i Oslo) var en norsk advokat, forfatter og politiker (H).

Han tok juridisk embedseksamen i 1970, og fikk advokatbevilling i 1973 og møterett for Høyesterett i 1981. Lyng var forretnings- og prosedyreadvokat, og var særlig kjent som Arne Treholts forsvarer. Han var en av advokatene med flest saker for Høyesterett.

Jon Lyng var medlem av Oslo bystyre og formannskap 1984–1991, statssekretær for statsråd Wenche Frogn Sellæg i Justisdepartementet under Willoch-regjeringen 1985–1986 og leder i Oslo Høyre 1992–1996. Jon Lyng var sønn av tidligere statsminister John Lyng, og onkel til Arne Lyng, tingrettsdommer i Oslo.

I 2002 kom Lyng med boken *Valgets kval*, en politisk thriller.

## Referanser




## Eksterne lenker
*
Ludwig Wrede

**Ludwig Wrede** (født 28. oktober 1894, død 1. januar 1965) var en østerriksk kunstløper som deltok under de olympiske vinterleker 1928 i St. Moritz.

Wrede vant en olympisk bronsemedalje i kunstløp under 1928 i St. Moritz. Han kom på tredjeplass i parløp sammen med Melitta Brunner bak det franske paret Pierre Brunet og Andrée Joly og Otto Kaiser og Lilly Scholz.

## OL-medaljer
* 1928  St. Moritz -  Bronse i kunstløp, parløp

## VM-medaljer
* 1925  Wien -  **Gull** i kunstløp, parløp sammen med Herma Szabo
* 1927  Wien -  **Gull** i kunstløp, parløp sammen med Herma Szabo
* 1929  Budapest -  Sølv i kunstløp, parløp sammen med Melitta Brunner
* 1930  New York -  Sølv i kunstløp, parløp sammen med Melitta Brunner
* 1928  London -  Bronse i kunstløp, parløp sammen med Melitta Brunner

## Eksterne lenker
*
Hege Siri

**Hege Siri** (født 1. august 1973 i Stavanger) er kunstfotograf og en samisk forfatter som i hovedsak skriver på norsk. Hun er sjøsame og oppvokst i Trondheim og i Nesseby/Unjárga i Finnmark. Hun bor i Vinje kommune i Telemark hvor hun ved siden av sitt kunstneriske virke driver gården, Levad gard nordlandshest/lyngshest.

Siri er utdannet adjunkt med opprykk innen kunstfag og musikk ved HIT og har studert ved Skrivekunstakademiet i Hordaland og ved Norsk barnebokinstitutt, NBI, forfatter og dramatikk utdanning.

Siri har som kunstfotograf flere offentlige innkjøpte verk og har hatt flere fotoutstillinger.

Hun debuterte i 2009 med boka *Et øyeblikk noen tusen år* på Kolon Forlag. I 2013 debuterte hun som barnebokforfatter, boka kom ut  på to originalspråk,  norsk og nordsamisk, bildeboka  *Knust / Uhca Pi, *illustrert av* *Calef Brown*,  *på Magikon forlag. I 2015 kom hun ut med bildeboka *Tunellen* *,* illustrert av Mari Kanstad Johnsen, på Magikon forlag. Tunellen ble nominert av Norsk kulturdepartement til BILDEBOKPRISEN 2015. Rettigheter er solgt til Frankrike, Korea og Kina.

Lyrikk er oversatt og publisert i en rekke land.

Hun har mottatt stipender som forfatter, dramatiker og fotograf.

## Referanser


## Kilder
* Hege Siris hjemmeside. Forfatteren.

## Eksterne lenker
*
Fritz Jenssen

**Anton Tobias Friedrich Bühring** «**Fritz**» **Jenssen** (1886&ndash;1966) var en norsk bankmann og politiker for det fascistiske partiet Nasjonal Samling (NS).

Han var født i Strinda, som sønn av grossist, konsul og stortingsmann Anton Jenssen og dennes tyskfødte hustru Emilie Frieda Lizzy Bühring.

Jenssen tok artium ved Trondhjem katedralskole i 1905, og gikk deretter inn i bankvirksomhet i Trondheim mens han studerte. Fra 1907 til 1912 studerte han i utlandet, i Tyskland, London og Paris. Høsten 1912 begynte han i Christiania Bank og Kreditkasse, før han under første verdenskrig drev egen aksjemeglervirksomhet. I 1922 gikk han tilbake til Kredittkassen, i stillingen som soussjef.

Jenssen gikk inn i NS i stiftelsesåret 1933. Etter nazifiseringen av kommunestyrene ble han 20. februar 1941 innsatt som Oslos ordfører. Gjennom krigsårene stod han for flere politiske avskjedigelser og ansettelser i Oslo kommune. Selv ble han direktør for Norges Bank. Etter frigjøringen i 1945 ble Jenssen stilt for retten i landssvikoppgjøret og dømt til ti års tvangsarbeid, men ble sluppet fri i 1949.

## Referanser




## Eksterne lenker
*
Ogaden-krigen

**Ogaden-krigen** var en militærkonvensjonell konflikt mellom Somalia og Etiopia i 1977–1978 om herredømmet over den omstridte regionen Ogaden i østlige Etiopia. Som en karakteristisk demonstrasjon av vekslende allianser under den kalde krigen valgte Sovjetunionen å oppgi sin assistanse til Somalia og sluttet seg til Etiopia i en militær intervensjon med kubanske hjelpetropper, rådgivere og enorme mengder med våpen. Som belønning for dette fikk sovjeterne strategiske viktige baser mot Rødehavet. Somalia ble deretter en allierte av USA som gav støtte mot bruk av somaliske baser mot Det indiske hav. Den konvensjonelle krigen ble avsluttet etter de somaliske styrker hadde trukket seg tilbake over grensen og en våpenhvile ble erklært mellom partene. En vedvarende grensekonflikt med støtte til de lokale Ogaden-opprørerne fortsatte fram til 1988.

## Eksterne lenker
*
Den etiopiske borgerkrigen

**Den etiopiske borgerkrigen** startet 12. september 1974 med et statskupp mot den etiopiske keiseren Haile Selassie. Det tradisjonelle keiserdømmet ble erstattet av en republikk i regi av militæroffiserene som deretter kom inn i blodige innbyrdesstrider. Sluttresultatet ble et marxist-leninistisk-inspirert regime kalt «Derg» ledet av Mengistu Haile Mariam som etablerte en autoritær ettpartistat etter kommunistisk mønster. 

Men den politiske uroen som skyldtes etnisk spenning, matmangel, økonomiske problemer på grunn av den verdensomspennende oljekrisen i 1973 og sterk misnøye i store deler av det etiopiske samfunnet, ble ikke overstått eller løst med innføringen av republikken og ettpartistaten. På flere kanter, deriblant den tidlige italienske kolonien Eritrea, arvet det nye regimet væpnede konflikter der opprørerne hadde fått medgang. I den hovedsakelig somalisk-befolkede Ogaden, hadde vestsomaliske opprørsbevegelser oppstått, og dette skulle lede til en kortvarig mellomstatlig krig med nabolandet Somalia i 1977–78. De politiske urolighetene kulminerte i en meget brutal «rød terror» med flere titusener døde. Tørkekatastrofer og det brutale styret som etter hvert var blitt totalitært i maktbruk, utløste en bølge av folkelig misnøye som forverret situasjonen i Etiopia.

Mens den eritreiske frigjøringskrigen fortsatte på den nordlige regionen av Eritrea, begynte flere væpnede motstandsbevegelser, deriblant TPLF fra Tigrayregionen i nord, å organisere seg mot det etiopiske militæret. I 1989 var paraplysorganisasjonen «Ethiopian People's Revolutionary Democratic Front» (EPRDF) dannet av samtidige motstandsbevegelser. I mai 1991 avanserte EPRDF styrker mot den etiopiske hovedstaden Addis Abeba, og Sovjetunionen som året før hadde stoppet den militære bistanden, kunne ikke intervenere for å redde regimet. Mengistu rømte landet og søkte asyl i Zimbabwe.

## Referanser


## Eksterne lenker
* Den etiopiske borgerkrigen på onwar.com
Chicxulubkrateret

**Chicxulubkrateret**  er et nedslagskrater, hvor den ene halvdelen ligger under jorden inne på Yucatánhalvøya i Mexico, mens den andre halvdelen ligger under havet utenfor halvøyen. Sentrum av krateret ligger omtrent ved byen Chicxulub. Undersøkelser har vist at nedslaget fant sted i den siste delen av krittiden, for 66 millioner år siden. Dette sammenfaller i tid med Kritt-paleogen-utryddelsen som utryddet 75% av dyre- og plantearter på jorden, inkludert dinosaurene. 

Krateret har en diameter på 150 kilometer, og er 20 kilometer dypt. Det er det nest største kjente nedslagskrateret på jorda. Chicxulubkrateret ble oppdaget av geofysikerne Antonio Camargo og Glen Penfield på 1970-tallet i forbindelse med oljeleting. I 2016 ble det tatt boreprøver av selve nedslagsområdet på flere hundre meters dybde. Undersøkelsene av boreprøvene bekreftet teoriene om dette nedslagets effekt.

## Nedslaget og følgene
 
Meteoritten, eller Chicxulub-asteroiden, anslås å ha vært omtrent minst 11 kilometer og kanskje så stor som 81 kilometer i diameter. Nedslaget framkalte enorme tsunamier som bevegde seg i alle retninger. Støv og andre partikler nådde høyt opp i atmosfæren, hvor de blokkerte for sollyset. Det etterfølgende, kraftige temperaturfallet overalt på jorden tilsvarer den atomvinteren som ville blitt følgen av en atomkrig.

## Dinosaurenes utslettelse
Tidspunktet for meteorittnedslaget stemmer godt overens med teorien til fysikeren Luis Alvarez, og sønnen hans, geologen Walter Alvarez, som kan forklare utslettelsen av dinosaurene. De påstår at det voldsomme fallet i antallet arter (også for andre arter enn dinosaurene) kan være forårsaket nettopp av en meteoritt på denne størrelsen.

Hovedbeviset ligger i et tynt, iridiumholdig lag som inneholdet mikro-tektitter, som adskiller krittidens lag fra paleogen overalt på jorden (K/Pg-grensa). Iridium er et sjeldent metall på jorden, men er vanlig i meteoritter. Man forestiller seg at begivenhetsforløpet i forbindelse med nedslaget er helt eller delvis skyld i det voldsomme tapet av arter nettopp ved overgangen mellem krittiden og tertiærtiden. Selv om det fortsatt er strid om hendelsen, er Alvarez' nedslagsteori den som i dag er akseptert av de fleste forskere.

## Referanser


## Eksterne lenker
*
V (andre betydninger)

**V** kan bety:
*V, bokstav
*Venstre, norsk politisk parti 
*5, romertall
*Volt, måleenhet
*Vanadium, kjemiske symbol
*Vest, himmelretning
*Volum, geometrisk mål

## Populærkultur
* *[[V – The Original Mini Series|V - The Original Mini Series]]*':**' en am. miniserie fra 1983.
** *[[V - The Final Battle]]:* en am. miniserie i tre deler fra 1984.
** *[[V - The Series]]:* en am. TV-serie som ble sendt fra 1984 til 1985.
** *V – The Second Generation*: en am. roman fra 2008 som skildrer tiden 20 år etter det som hende i TV-serien.
** *[[V (TV-serie, 2009)|V]]*: en am. TV-serie lansert 3. november 2009 basert på serien fra 1983
V (TV-serie, 2009)

***V*** er en amerikansk science fiction- og thrillerserie som gikk på ABC fra 2009 til 2011. Den er en nyinnspilling av en miniserie fra 1983 med samme tittel.

Serien er produsert av The 4400-skaperne Scott Peters, Jace Hall, Steve Pearlman, og Jeffrey Bell.

## Handling
Gigantiske romskip dukker opp over 29 forskjellige byer over hele verden, og Anna (spilt av Morena Baccarin) lederen for de utenomjordiske skapningene erklærer at de kommer i fred. De besøkende påstår i begynnelsen at de bare trenger en liten mengde av jordklodens ressurser, og i bytte mot dette ønsker skapningene å dele av deres egen avanserte teknologiske og medisinske kunnskaper. Ettersom et lite antall mennesker begynner å tvile på oppriktigheten til de tilsynelatende velvillige besøkende, oppdager FBI-agent Erica Evans (spilt av Elizabeth Mitchell) at romvesenene i virkeligheten er reptil-humanoider som har på seg menneske-lignende hud.

Men før de dukket opp hadde skapningene allerede brukt flere tiår på jorden for å infiltrere menneskelige regjeringer, forskjellige religiøse institusjoner, organisasjoner som FBI og andre bedrifter over hele verden. Nå er de allerede i sluttfasen av planene deres om å ta kontroll over hele jordkloden. Erica slutter seg snart til en motstandsbevegelse, som blant andre inkluderer Ryan (spilt av Morris Chestnut) et annet romvesen som faktisk er en «sovende agent» som over tid har utviklet menneskelige følelser - og som nå ønsker å redde menneskeheten.

Deres opprør blir en del av en større Femtekolonne-bevegelse, og består av både mennesker og besøkende som er motstandere av Annas planer. Men de utenomjordiske har også fått massiv støtte veldig mange mennesker over hele verden, på grunn av deres innsats for å kurere forskjellige sykdommer. De har også rekruttert en rekke ungdommer på jorden – blant andre Ericas egen sønn Tyler (spilt av Logan Huffman) – for å tjene dem uvitende som hemmelige spioner.

## Hovedroller
* Elizabeth Mitchell som Erica Evans
* Morris Chestnut som Ryan Nichols
* Joel Gretsch som Father Jack Landry
* Logan Huffman som Tyler Evans
* Lourdes Benedicto som Valerie Stevens
* Laura Vandervoort som Lisa
* Morena Baccarin som Anna
* Scott Wolf som Chad Decker

## Referanser


## Eksterne lenker
*
Arendal og Omegns Sparekasse

**Arendal og Omegns Sparekasse** er en sparebank i Arendal.

Banken ble etablert 9. juli 1857 som «Arendals Haandverksforenings Laaneindrætning». Bankkrakket i 1886 slo banken over ende, men den oppsto på nytt 1. august 1890 under navnet «Haandværksbanken». Den skiftet så navn i 1924 til «Haandverkernes Sparebank», og til slutt til navnet «Arendal og Omegns Sparekasse» 1. januar 1939.

Banken har hatt tilhold i mange år i Torvet 8 ved Arendal torv. Banken mottok i 2015 Aust-Agder fylkeskommunes bygningsvernpris for restaureringsarbeidet i dette bygget. Arbeidet ble utført i samarbeid med Trafo Arkitektur AS.

Banken har 24 ansatte (2017) og er en del av Eika Alliansen.

15. august 2022 slo Arendal og Omegns Sparekasse seg sammen med Østre Agder Sparebank under det nye navnet Agder Sparebank. Sammenslåingen ble vedtatt 19. april 2022, og kunngjort i en pressemelding 20. april 2022.

## Referanser


## Eksterne lenker
*
Cenote

Ei **cenote** (fra yukatansk maya *dzonot* eller *ts'onot* «brønn») er et synkehull fylt med grunnvann. Cenoter er vanlige på Yucatánhalvøya og på enkelte karibiske øyer i nærheten. De er forbindelser mellom jordoverflata og underjordiske vannreservoarer. Det fins flere typer cenoter: åpne, halvåpne og underjordiske. De eldste cenotene er åpne, mens de yngste fremdeles befinner seg under bakken. Langs omkretsen til Chicxulubkrateret nord for Yucatánhalvøya er det en ring av cenoter. Mange cenoter er bundet sammen av underjordiske hulesystemer, noen av dem over 100&nbsp;km lange. Cenotene ble regna som hellige av mayaene og var viktige drikkevannskilder.

## Eksterne lenker
* 
* Dannelsen av cenoter 
* Cenoter i Chichen Itza 
* Kart over Chicxulubkrateret og cenoteringen
Arendal politistasjon

**Arendal politistasjon** er en politistasjon underlagt Agder politidistrikt og holder til i Åsbieveien 39 i Arendal. Politistasjonssjef i 2023 er Terje Gundersen. 

Stasjonen har tidligere holdt til i lokaler på Langbryggen, ved Malmbryggen og i Arendal gamle rådhus. I 1877 flyttet den til «Leths hus» innerst i Pollen; dette huset går idag under kallenavnet «Det gamle politikammer». Stasjonen flyttet igjen i 1941 til Klems hus i Rådhusgaten 4, og i 1961 til Statens hus i Kirkegaten 2 på Kanalplassen da dette ble nybygd. I 2016 ble den flyttet til helt nytt bygg på Stoa, for første gang utenfor Arendal sentrum, med adresse Åsbieveien 39. 

Da Hisøy og Øyestad lensmannskontor, Moland lensmannskontor og Tromøy lensmannskontor ble nedlagt i 1997, skiftet politistasjonen navn fra Arendal politikammer til Arendal politistasjon.

## Politimestere
*Nicolai Heinrich Jæger, 1816-1846
*Iver Steen Thomle, 1846-1849
*Jebs Obel Praem, 1849-1855
*Jacob Henning Vetlesen, 1857-1874
*Claus Andres Urbye, 1875-1880
*Leonard Elisar Holmboe, 1881-1888
*Christoph Heinrich Holfeldt, 1881-1894
*Hilmar Krogh, 1895-1905
*Sigvald Sevalsen, 1905-1916
*Theodor Dahm Møinichen, 1917-1919
*Christoph Heinrich Holfeldt, 1919-1921
*Theodor Dahm Møinichen, 1921-1942
*Trygve Gårdbo, 1942-1944
*Wilhelm Due, 1944 – 1945
*Erling Skjelver, 1945
*Nils Onsrud, 1945-1962
*Gulbrand Nyhus, 1963-1981
*Finn Steinkopf, 1982-1999
*Ole Petter Parnemann, 1999-2001
*Kirsten Marie Lindeberg. 2001-2002.
*Stillingen Politimester i Arendal opphørte 1. januar 2002, da Arendal med Aust-Agder og Kristiansand med Vest-Agder politidistrikter ble slått sammen til Agder politidistrikt som resultat av Politireform 2000, og ledelsen flyttet til Kristiansand.

## Referanser
Tambartun kompetansesenter

**Tambartun kompetansesenter** lå på Gimse i Melhus kommune, to mil sør for Trondheim, og var en del av det statlige spesialpedagogiske støttesystemet (Statped). Senteret ga tjenester til synshemmede barn, unge og voksne samt deres nettverk på oppdrag fra kommuner og fylkeskommuner. En viktig del av jobben var å utvikle og formidle kompetanse og kunnskap om synshemninger.
I 2013 ble Tambartun slått sammen med resten av de statlige spesialpedagogiske sentrene, og ble region midt.

## Historie

På 1800-tallet bodde en meget rik mann ved navn Johan Widerøe Thoning Owesen på godset sitt Leira i Trondheim. Ungkaren Owesen beskrives som et sjeldent nobelt menneske som viste stor omsorg overfor sine underståtter, og en blind gutt på en av godsets husmannsplasser vekte Owesens interesse for blindesaken.

Da han døde, testementerte Owesen en stor del av formuen til opprettelsen av et blindeinstitutt. Skolen var de neste årene flere ganger på flyttefot før senteret i 1975 kunne flytte inn i et helt nytt bygg i Melhus kommune rett sør for Trondheim. Den siste blinde eleven ble utskrevet fra Tambartun i 1988 i tråd med den nye integreringsfilosofien, og siden har Tambartun fungert som ressurs- og kompetansesenter.

## Eksterne lenker
* Nye Statped midt
Trøndelag kompetansesenter

**Trøndelag kompetansesenter** er et kompetansesenter i det statlige spesialpedagogiske støttesystemet – Statped. 

## Tjenesteregion
Trøndelag kompetansesenter har tjenesteytende oppgaver i Sør- og Nord-Trøndelag. Senteret er en del av Statpeds nasjonale nettverk, og utveksler komplementære tjenester og kompetanse med de andre virksomhetene i Statped. 

## Målgruppe
Senterets målgruppe er barn, unge og voksne med sammensatte lærevansker, sosiale og emosjonelle vansker. Vanskene er sammensatte ved at de ikke bare kan knyttes til individet, men også til relasjonelle-, didaktiske- og kontekstuelle forhold. En slik betraktningsmåte peker mot tiltak og arbeidsformer preget av systemtenkning.

Senteret gir tjenester til mennesker som er i en opplæringssituasjon i barnehage, grunnopplæring og voksenopplæring. Målgruppen har lære- og atferdsvansker med bakgrunn i svært ulike- og ofte sammensatte årsaker. 
 
Senterets målgruppe avgrenses til de med de største og mest **sammensatte vanskene**:
* Mennesker med nevrologisk betingede vansker som ADHD, Tourette syndrom og Asperger syndrom
* Mennesker med sosiale- og emosjonelle vansker
* Mennesker med matematikkvansker
* Mennesker med utviklingshemming/multifunksjonshemming

## Kompetanseområder
Senteret har og fortsetter utviklingen av høy tiltaksrettet kompetanse på aktuelle områder for målgruppen. Områdene er alternativ og supplerende kommunikasjon, inkluderende skolemiljø og tilpasset opplæring, samt læremidler for målgruppen. Senteret arbeider både forebyggende og avhjelpende og utvikler kompetanse om implementeringsstrategier.

## Eksterne lenker
* Mer om senteret
* ASK-loftet; fagstoff om kommunikasjon hos mennesker som helt eller delvis mangler tale
* Læringsloftet; ressurssenter for leketøy, lærebøker og spesialpedagogiske læremidler 
* Faglig løft for PPT
Vestelva (Aurskog)

**Vestelva** er ei elv i Aurskog-Høland kommune i Akershus. Den ligger ved tettstedet Aursmoen i Aurskog og dannes ved samløpet mellom Finstadbekken og Riserelva ved Fossneset. Den renner derfra mot nordøst til den løper sammen med Haretonelva ved Lokshaug og danner Lierelva.

## Se også
* Liste over elver i Akershus

## Referanser
Finstadbekken

**Finstadbekken** i Aurskog i Aurskog-Høland i  Akershus er ei elv i Haldenvassdraget. Den dannes ved samløpet mellom Stubbjarsbekken og Bredvollbekken ved Rv 170, og renner mot øst til den løper sammen med Riserelva ved Fossneset. Etter samløpet kalles den Vestelva. Finstadbekken passerer Aurskog Golfpark.

## Se også
* Liste over elver i Akershus

## Referanser
Forminsket treklang

**Forminsket treklang** er en samklang på tre toner, hvor avstanden mellom nabotonene er en liten ters (tre halvtonetrinn).

I besifringssystemet noteres en forminsket treklang med c som grunntone vanligvis Cmb5 (eventuelt Cm-5). Tonalitetsmessig er den likevel ikke knyttet til molltreklangen eller mollskalaen.

Den forminskede treklangen forveksles ofte med dim-akkorden, noe som skyldes likheten i intervallstruktur. Dim-akkorden er imidlertid en firklang og har gjerne en annen harmonisk funksjon.

Den forminskede treklangens dissonerende natur gjør den ubrukelig som sluttakkord i kadenser. Den finnes imidlertid som bitreklang i både moll (2. trinn) og dur (7. trinn), og opptrer gjerne i sekvenser. Størst anvendelse har den som forkortet dominant.

## Se også
*Diatonisk funksjon
*Submediant
Farout Fishing

**Farout Fishing** var et norsk rockeband som eksisterte fra 1990 til 2004. 

Bandet oppsto i Målselv. Etter å ha holdt på i Tromsø en stund, flyttet de til Kabelvåg. Deretter flyttet de til Oslo.

Opprinnelig besetning var Chris Reddy (slagverk), Kjell Erik «Kjell-Vis» Bersvendsen (vokal), Henrik Sandnes (bassgitar) og Per Idar «Po» Pedersen (gitar). Senere kom Kent Remi Gabrielsen (gitar) og Sindre Mehl (vokal).

Da bandet lanserte sitt første album, *Bashflack* produsert av Ronni Le Tekrø, fikk de oppmerksomhet for lanseringsshowet på Rådhusplassen. Her skulle de servere fiskemat og tran. Varene var angivelig sponset av Norges Råfisklag, som også fikk logoen sin på *Bashflack*-coveret.

Albumet ble positivt mottatt i *Nordlys* med terningkast 5. Farout Fishing ble sammenliknet med Sepultura, siden begge var basert på thrash metal, men hadde blandet inn flere hardcore- og funkelementer og sampling. Farout Fishing brukte i tillegg psykedeliske elementer, klassiske instrumenter og hadde et rap-parti med Leo Fossen fra B.O.L.T. Warhead som gjesteartist. Sepultura-sammenlikningen ble også dratt av Yngve Ekern i *Aftenposten*. Faith No More ble også trukket fram.

Middels terningkast med 3 og 4 ble det i *Dagbladet*, *Tromsø*, *Nordlands Framtid*, *Bergensavisen* og *Demokraten*&mdash;med varierende beskrivelser. Helge Matland i *Tromsø* mente at til tross for terningkast 4 var Farout Fishing «noe av det bedre vi har hørt på lang tid innenfor de mer knallharde formene for rock». Både *Dagbladet* og *Demokraten* mente at gruppa ikke profiterte på å etterligne «visse thrash-bjeff fra det tyske metallmiljøet». Verre var mottakelsen i *Rana Blad* med 2 plater, og *Hamar Arbeiderblad* med terningkast 1 og konklusjonen: «Plata må da være nesten like dårlig som debuten til Rune Rudberg».

Før album nummer to ble «Kjell-Vis» erstattet med «Movie» på vokal. Også *New Rock Album* var produsert av Ronni Le Tekrø, samt Dag Stokke. Slippkonserten skjedde nok en gang i Oslo med servering av fiskesuppe. 
Albumanmeldelsene var færre denne gangen. Lokalt ble det terningkast 5 i både *Nordlys* og *Tromsø*, mens det ble 4 i *Drammens Tidende* og 3 i *Backstage*.

## Diskografi
;Album
* *Bashflack* CD, 1996 (Plate records)
* *New Rock Album* CD, 2000 (Plate records)
* *New Shiva* CD, 2001, produsert med hjelp av Richard Kaplan og Chuck Johnson, med gjesteopptreden av Martin Sheen (Plate records)

;EPer og singler
* *Farout Fishing 12"* MLP, 1991
* *Wipperly Wopperly Eyes* 7", 1993, med Anneli Drecker på gjestevokal (Plate records)
* *Since 1990* CD-singel, 1999 
* «Brotherhood» på *[[Totalnekterplata]] '94*.

## Referanser


## Eksterne lenker
* Tradisjonell hardrock fra storkjefta nordlendinger – anmeldelse av ''New Shiva'' dagbladet.no
* ''Since 1990'' - anmeldelse - panorama.no
* Intervju med Farout Fishing – tromsoby.no
* Farout Fishing – mic.no
* Farout Fishing: Slått, men ikke utslått – oyvindholen.wordpress.com
Lemontree

::*Må ikke forveksles med sangen «[[Lemon Tree]]»
*'Lemontree''' er et selskap som levererer informasjonssystemer for integrert og automatisert informasjonsbehandling for å forbedre kundens lønnsomhet. Selskapet ble grunnlagt i Stockholm 1999 og åpnet kontor i Oslo 2005. Selskapet har 55 ansatte og hovedkontoret ligger i Stockholm. CEO er Thomas Martinsson.

## Lemontree i Norge
I dag har selskapet kontorer på Sjølyst i Oslo, og daglig leder er Per Welin. Lemontree er medlem av NHO og Abelia.

## Eksterne lenker
* Lemontree globalt
* Lemontree Norge
Sirikit-demningen

**Sirikit-demningen** er en demning med vannkraftverk i provinsen Uttaradit i det nordlige Thailand. Den regulerer elva Nan som renner ut i Thailands hovedvassdrag Chao Phraya. Installert vannkrafteffekt er 500 MW, fordelt på fire turbiner. 

Demningen er Thailands største, en 180 meter høy og 800 meter lang steinfyllingsdam, og skaper et av landets fem største reservoarer – Thaleh Sap Neua på 220 km² og om lag 10&nbsp;000 mill. m³ vannvolum. Anlegget ble ferdigstilt i 1973, og gir også irrigasjon til store jordbruksområder via kanaler. 

## Referanser


## Eksterne lenker
* 
* Planetware – «Sirikit Dam and Reservoir».
* Skaar Pictures - bilder av anlegget.
Åsmund Ohnstad

**Åsmund Ohnstad** (født 4. september 1950) er en forfatter og historiker fra Voss/Aurland i Vestland fylke. Han har lektorutdanning i språk, samfunnsøkonomi og historie ved universitet i Bergen. Ohnstad har gitt ut flere bøker om lokalhistorie på norsk og en på engelsk. Åsmund Ohnstad var leder i Aurland Høyre. Han er sønn av forfatter og historiker Anders Ohnstad. I 2001 utgav han boken om Fotballklubben Voss, i forbindelse med klubbens 80-årsjubileum. Boken er skrevet på nynorsk. Han har siden 2013 redigert og forfattet 4 bygdebøker for Voss. Han har siden 2006 arbeidet som turistguide for Voss guideservice i språkene engelsk, tysk og italiensk. 

Hjemmeside: www.plinio.no

## Arbeider
* Banken til beste for Bygda, 2008 
* Gardssoge for Undredal og Nærøy, 2006
* ISBN 82-996136-0-4 FBK Voss gjennom 80 år , 2001
* Among the Fjords and Mountains, 1994
Riserelva

**Riserelva** i Aurskog i Aurskog-Høland i  Akershus er ei elv i øvre del av Haldenvassdraget. Den har utspring fra Tævsjøen og renner nordover gjennom Riserdammen og videre gjennom sentrum i Aurskog. Her møter den Finstadbekken ved Fossneset og danner Vestelva.

## Se også
* Liste over elver i Akershus

## Referanser
Askim Wolves

**Askim Wolves** er et amerikansk fotballag med base i Askim kommune i Østfold og ledes idag av et eget styre og trener Jan Arild Kirkerud. 

## Starten
Laget ble stiftet sommeren 2008 av den tidligere Kolbotn Kodiaks-spiller Juan Leiva. Han hadde flere års erfaring innen denne sporten i posisjonen som right guard for Kodiaks, og lenge hatt lyst til å starte opp et lokalt lagt hjemme i Askim. I samtaler med tidligere medspillere fra Kolbotn; Tor-Erling Hestø og Uno Olsen, begynte ideen å vokse. Tidligere nabo av Leiva, Pål Øyvind Olsen, hørte om klubbens planer og hev seg på lasset og satset tid og krefter på å rekruttere spillere.

The Wolves fikk fort oppmerksomhet og antall spillere økte raskt. Smaalenene avis viste interesse for klubben og skrev en artikkel om laget rett etter klubbens stiftelse. Klubben teller pr høsten 2009 ca. 20 aktive spillere, med en total på hele 35 registrerte medlemmer.

## Lagets trener
Lagets trener, Jan Arild Kirkerud, har lang erfaring innen amerikansk fotball. Karrieren strekker seg gjennom årene fra starten som reciever i 1986 og spill gjennom de fleste posisjoner i sporten frem til 1999. Han deltok også i det norske landslaget mellom 1992 -1997 og har også erfaringer som hjelpetrener i diverse lag i åtte år.

## Ledelse
I dag ledes klubben av styreleder Patrick M. Leiva, som har lang erfaring som siviløkonom, økonomirådgiver, administrasjonsleder og arbeid innen økonomi, regnskap, budsjettering og etablering av bedrifter. Klubbens styre består av 10 medlemmer, 9 menn og 1 kvinne. 

## Klubbens farger
Askim Wolves har valgt en egen fargekombinasjon i valget av uniform:
*Sølvgrå hjelm med svarte masker og ulvlogo på sidene.
*Hvite trøyer som hovedfarge med blåsider og kanter, gråe skuldre og blåe trøyenumre.
*Sølvgråe bukser.
*Hvite strømper.

## Annet
Askim Wolves sin økonomi har hittil kun basert seg på midler anskaffet gjennom dugnader for forskjellige bedrifter, loddsalg, medlemskontingenter og støttemedlemmer. Treninger foregår på grusbanen ved Askim videregående skole.

## Bilder

|Trener Jan Arild Kirkerud
|Logo
|Uniform
|Uniform


## Eksterne lenker
* 
* Askim Wolves på Facebook
Bhumibol-demningen

**Bhumibol-demningen** er en demning med vannkraftverk i provinsen Tak i det nordvestlige Thailand. Den regulerer elva Ping som renner ut i Thailands hovedvassdrag Chao Phraya. Demningen markerer sørenden av Mae Ping nasjonalpark. Installert vannkrafteffekt er 535 MW, fordelt på fem turbiner. 

Demningen er Thailands største betong buedam, og er  154 meter høy og 486 meter lang. Anleggsarbeidet ble igangsatt i 1958 og ferdigstilt i 1964, og gir også irrigasjon til store jordbruksområder via kanaler. Reservoaret er på inntil 13.462 millioner m³ og kan ha et areal på inntil 308 km². Fra demningen kan skip navigere 140 km oppover til Chiang Mai. Ovenfor reservoaret fortsetter elva via en slukt til en ny utvidet reservoardannelse, kalt Doi Tao-reservoaret.

## Referanser


## Eksterne lenker
* Thailands irrigasjonsmyndighet – «Bhumibol Dam».
* Multiply Pictures - bilder av anlegget.
Kristian Røstvig

**Kristian Røstvig** (1896–1984) var en norsk tannlege og folkeminnesamler fra Oslo. Han interesserte seg mest for folkelig magi og folketro om tenner.

## Bibliografi
**Særmål og trollmål* 1944
**En døende kirke* 1945 
**Litt folketro om tenner* 1945 
**Svarteboka* 1947 
* Gammel folketro om tenner. I: 

## Referanser
Jutulstraumen

**Jutulstraumen** er en stor isstrøm i Dronning Maud Land i Antarktis. Den er om lag 200 kilometer lang og fører med seg is fra Maudheimvidda og Fimbulheimen, som gir næring til isbremmen Fimbulisen. Den siger med en hastighet på opptil fire meter per døgn. Ytterst på Fimbulisen danner isstrømmen **Trolltunga**, som brytes av med noen tiårs mellomrom og danner store, flate isfjell.

Jutulstraumen ble kartlagt av norske kartografer basert på undersøkelser og flyfotografering fra Maudheimekspedisjonen 1949–1952 og Den norske antarktisekspedisjonen 1956–60.

## Referanser


## Eksterne lenker
*
HTC Advantage X7500

**HTC Advantage X7500**, også kjent som **HTC Athena** er en Windows Mobile 5.0-basert mobiltelefon (smarttelefon) som ble produsert av HTC. Den ble lansert i mars 2007. 

Den er også solgt som Dopod U1000 og T-Mobile Ameo.

**HTC Advantage X7501** er Windows Mobile 6.0-versjonen, som ble lansert i juli 2007, som en ikke-operatørlåst GSM-telefon, primært for det nordamerikanske markedet. Denne modellen har ikke sekundært kamera, slik X7500 hadde, til bruk for videokonferanser. 

**HTC Advantage X7510** er en oppdatert versjon av X7500, med operativsystemet Windows Mobile 6.1 "Manilla" Professional og en 16 GB SSD lagringsenhet. Denne modellen vil få et sekundært VGA-kamera, slik X7500 har, og er planlagt lansert i juni 2011. 

## Spesifikasjoner
*Skjermoppløsning: 640 x 480, LED, berøringsskjerm
*Skjermstørrelse: 5 tommer
*Kamera: 3 megapiksler (hovedkamera), 0,3 megapiksler (sekundærkamera)
*624 MHz prosessor
*Batteri: 2&nbsp;200 mAh
*RAM: 128 MB SDRAM
*ROM: 256 MB
*miniSDHC minnekort 
*Operativsystem: Microsoft Windows Mobile 5.0 Pocket PC Phone Edition (X7500), Windows Mobile 6 Professional (X7501)
*GPRS, EDGE, UMTS
*SMS, MMS, e-post
*Quadband
*Infrarød: Ja
*Bluetooth: Ja, 2.0
*Wifi: Ja
*Størrelse: 133,5 mm (h), 97,7 mm (b) 16 mm (d)
*Vekt: 360 g med batteri
*GPS
*TV-utgang

## Eksterne lenker
* HTC.com - ''HTC Advantage''
Pergaudemningen

**Pergaudemningen** er en demning med det nest kraftigste vannkraftverket i Malaysia, helt nord på Malayahalvøya ved elva Kelantan i provinsen Kelantan. Installert effekt er 600 MW fordelt på fire turbiner. Utbyggingen startet i 1994 og anlegget stod ferdig i 2003. Operatør er selskapet Telaga Nasional Berhad.

## Referanser


## Eksterne lenker
* TNB – operatørens hjemmeside.
* New Scientist – «Britain's other dam SCANDAL », 26. februar 1994.
Ludovica Levy

**Ludovica Magdalena Marie Levy** (1856–1922) var en dansk og så norsk teaterleder, i Norge kjent for sine turnerende trupper.

## Liv og virke
### Bakgrunn
Ludovica Levy var datter av skomakermester Lars Henrik Dysten (1826–74) og Maria Magdalene Specht.
 
### Fra Danmark til Norge
Etter å ha startet ved Frederiksbergs Teater i København kom hun til Norge med ektemannen Bernhard Levy (1844–92 - sønn av tøymakermester Jacob Simon Levy (1804–53) og Clarine Gabriel (1808–73) - som hun hadde giftet seg med 28. september 1873. De  var tilknyttet Olaus Olsens trupp 1880-83 med base i Stavanger.  Etter et kortvarig engasjement på Dagmarteatret i København begynte ekteparet igjen å reise i Norge, nå med eget selskap, Det Levyske Theaterpersonale, frem til 1890.

Ludovica Levy var knyttet til Casino i København sesongen 1890/91, men da Bernhard Levy døde 1892, måtte hun på ny ta engasjement ved forskjellige danske provinsselskaper som også reiste i Norge. 1889 hadde hun hatt et gjestespill på Den Nationale Scene (DNS) i Bergen. Våren 1890 turnerte hun og hennes 13 kolleger i ensemblet «Det levyske Theaterselskab» for første gang i Nord-Norge, nærmere bestemt i Bodø, Tromsø og Hammerfest. Frem mot 1911 opptrådte hun på nytt i Nord-Norge en rekke ganger.

I 1895 kom hun igjen til Bergen for å tiltre et engasjement ved DNS, først og fremst som instruktør og veileder for skuespillerelever. Det oppstod debatt i pressen om ansettelsen, fordi noen så med skepsis på en dansk skuespiller ved et norsk, nasjonalt teater, nå som man endelig hadde frigjort seg fra dominansen av dansk språk og spillestil. Men teaterledelsen fremholdt hennes teaterfaglige dyktighet og profesjonalitet.

I Bergen møtte hun og ble gift med skuespilleren Dore Lavik (1863–1908).

### Secondteatret (1899–1900)
Ekteparet etablerte *Secondteatret* i 1899, beliggende i lokalene til Tivoli Teater.  Dette var aktivt ett år. Ludovicas egen datter, Clary Levy (1874–1908), var med som skuespiller og holdt også teaterets regnskaper. Etter finansielle problemer la de ned Secondteatret etter bare en enkelt sesong.  Vestlendingene Agnes Mowinckel (1875–1963), Ingolf Schanche (1877–1954), Lauritz Stub Wiberg (1875–1929) og Hauk Aabel (1869–1961) var ved Secondteatret i sine unge scenatiske år.

### Nationalturneen (1907–1911)
Ekteskapet med Dore Lavik ble oppløst i 1906. Ludovica drev Nationalturneen fra 1907 til 1911. Hennes biograf Trine Næss har karakterisert Nationalturneen som Ludovica Levys «aller viktigste innsats i norsk teater».

### Teateranmelder
Ludovica Levy var en tid teaterkritiker for kvinnebladet *[[Urd (ukeblad)|Urd]]*. 

Hun var teaterjournalist i Ørebladet fra 1914 til 1919. Hun reiste tilbake til København for å bosette seg der kort tid før sin død høsten 1922.

## Referanser


## Litteratur
__NOTOC__
* 

## Eksterne lenker
*
Arkeologiåret 1884

**Arkeologiåret 1884** er en oversikt over blant annet utgravninger, fødte og avdøde personer med tilknytning til arkeologi i 1884.

## Utforskninger
* William Collings Lukis og Henry Dryden, Bart undersøker megalittiske monumenter i Skottland, Cumberland og Westmoreland.

## Utgravninger
* Oktober – Augustus Pitt Rivers begynner utgravninger av Romersk-britannisk boplasser på Woodcutts Common, på sin eiendom Cranborne Chase i Dorset.
* Tanis, Egypt – de første utgravningene utføres av Flinders Petrie.

## Funn
* Vinter – Første gravplassene til Remedello-kultur.

## Publiseringer
* *La Genèse traduite d'après l'hébreu, avec distinction des éléments constitutifs du texte, suivi d‘un essai de restitution des textes dont s'est servi le dernier rédacteur* (Paris), av François Lenormant.

## Andre hendelser
* Pitt Rivers Museum etableres av en donasjon fra Augustus Pitt Rivers' antropologiske og arkeologiske samlinger til University of Oxford.

## Fødsler

## Dødsfall
*10. juli – Karl Richard Lepsius, tysk egyptolog, afrikaforsker, språkforsker og bibliotekar (født 1810)
*25. juli - Julius Friedländer, tysk numismatiker (født 1813)
*30. august – Bror Emil Hildebrand, svensk arkeolog, numismatiker og kurator (født 1806)
*11. november – Pellegrino Tonini, italiensk arkeolog og numismatiker (født 1824)

## Bildeglleri

Carl Richard Lepsius (1810-1884).jpg|Karl Richard Lepsius(1810–1884)
Davidson_Black._Photogravure._Wellcome_V0026054.jpg|Davidson Black(1884–1934)
Anton_Wilhelm_Brøgger.jpg|Anton Wilhelm Brøgger(1884–1951)
Roy_Chapman_Andrews_50488r.jpg|Roy Chapman Andrews(1884–1960)


## Referanser
Critters 2

***Critters 2: The Main Course*** er en sci-fi-komedie og skrekkfilm fra 1988 med Terrence Mann, Don Keith Opper og Scott Grimes. Den ble regissert av Mick Garris og skrevet av David Twohy og Mick Garris.

Dette er den andre av i alt fire i denne filmserien. Den første kom i 1986 og den siste i 1992.

## Sammendrag
Ute i verdensrommet på en øde planet søker dusørjegerne Ug og Lee, sammen med deres menneskelige kamerat Charlie McFadden, etter en ondskapsfull, orm-liknende skapning. Etter å ha drept skapningen, forlater de planeten. Like etterpå får de et nytt oppdrag av Zanti, leder for Det Høyeste Rådet. Han forteller dem at en gruppe Critters befinner seg på jordkloden og må ødelegges. De setter deretter kurs for Jorden. Ug legger merke til at Charlie grubler over noe, og spør hva som er galt. Charlie forteller om sin motvilje mot å reise tilbake dit etter to år i verdensrommet, og spør bekymret om de planlegger å forlate ham der. Ug forsikrer ham om at de ikke har noen slike intensjoner.

Tilbake på jorden besøker Brad Brown, nå 15 år gammel, bestemoren sin i Grovers Bend. Sladder om dette går raskt rundt i byen, noe som antyder at Brad ble anerkjent etter alle hendelsene fra den første filmen. Rett etter at dusørjegerne ankommer jorden, angriper Critters en mann kledd som en påskehare. Mannen blir drept. Ingen er klar over at det var Critters som angrep ham, og hans død blir stemplet som en ulykke. Etter hvert gjør Critters seg kjent når de begynner å terrorisere byen, og de vokser hele tiden i antall. 

Lee blir drept og spist opp av en gjeng Critters. Dette fører til at Ug havner i en dyp depresjon. De gjenværende menneskene i byen utarbeider en slagplan. Ug tar form som en Critter, og fører en gjeng Critters til en butikk i et forsøk på å sprenge dem. Men dette mislykkes, og Critters dukker opp igjen. Charlie flyr deretter direkte inn i flokken med Ug sitt romskip.

## Roller
*Scott Grimes som Brad Brown
*Don Keith Opper som Charlie McFadden
*Terrence Mann som Johnny Steele/Ug
*Roxanne Kernohan som Lee
*Liane Alexandra Curtis som Megan Morgan
*Barry Corbin som Sherriff Harv
*Tom Hodges som Wesley
*Douglas Rowe som  Quigley  
*Lindsay Parker som  Cindy 
*Herta Ware som Nana 
*Lin Shaye som Sal
*Sam Anderson som  Mr. Morgan 
*Eddie Deezen som Hungry Heifer manager
*Tony Smith som Tall Joe Small

## Referanser


## Eksterne lenker
*
Guitar Art Festival

**Guitar Arts Festival** er en musikkfestival som årlig arrangeres på ulike arenaer i Beograd, første gang i 2000.  Musikken og artistene er internasjonale.

Gjennom hele festivalen arrangeres konkurranser, masterklasser, forelesninger og andre arrangementer på Guitar Art Cafe Club.

The Guitar Art Festival i 2009 ble gjestet av bl.a. Sting (UK), the Vicente Amigo Group (Spania), Roberto Fabbri (Italia), Kazuhito Yamashita (Japan), Zoran KrajiÂšnik (Serbia), Xuefei Yang (Kina), Hubert Kappel (Tyskland) og RTS Symfoniorkester (Serbia).

## Eksterne lenker
* Guitar Art Festival